
Şi dacă prea mulţi of să cadă 
Fiţi gata şi voi din morm'nte 
Vă vom trezi şi-om merge alături 

înainte /... 

(Ion Al. George. — înainte!) 

Cînd în August 1916, la chemarea Patriei, lu- 
arăm drumul munţilor, uraleie celor cari ne pe? 
treceau ca şi bogăţia florilor aruncată asupra 

i UT 

noastră, făceau să tresară In noi cele mai curi¬ 
oase stări sufleteşti. 

Dfcla părerea de râu şi dela duioşia pentru cei 
rămaşi acasă şi pe cari-i vedeam acum, pentru 
. ultima oară, poate, ne lepăd|m deodată de tot 
eeea ce aveam mai omenesc în noi, ridicîndu-ne 
la înălţimi sufleteşti demne de nişte eroi. 

Eram întruparea speranţelor binecuvîntate ale 

celor de dincolo şi dincoace de Carpaţi. Fiecare 
din noi ne simţiam mai bărbaţi şi mai demni 
de chemarea noastră. Preocupările mărunte lă¬ 
saseră un gol imens, ce avea să fie umplut de 
lucruri noi, de impresiuni puternice, de amintiri 
ce nu vor dispare decît odată cu moartea, fie 
că aceasta ar sosi mai curînd ori mai tîrziu. 

Nici o lacrimă, nici un plînset. 

Un singur gind însă ne stăpîneşte, ne tulbură 
ne chinueşte. Ce va fi ? 

Cuvintele pline de adinei învăţături ale poe- 
tului-filozof Guyau, nu ne dau răgaz: 

Oublions et marehons, L’homme, sur cette terre, 

S’il n’oubliait jamais, pourrait-ii espărer? 

j’aime â sentir sur moi cet eternei mystere, 

L’avenir. 

M. Guyau . Vers d'un phiîosophe. 

L’avenir pag. 76). 

Să uităm ceiace a fost şi sa ne vedem de me¬ 
nirea, de drumul nostru. Pe acest pământ omul 
dacă n'ar uita, ar putea sa mai spere ceva. Şi 
mai departe Guyau adaogă: îmi-place să simt 
cum se sbate în* mine acest mister etern, care 
se numeşte viitorul. 

Viitorul! Acest ce va fi, acest ce are să fie 

până la sfârşit, a fost balsamul alinător, care ne 
făcea să uităm un moment, toate piedicile din 
calea acelui viitor, care însemna triumful cauzei. 

In sufletele noastre de luptători greutăţile zil¬ 
nice şi repetate, una mai de neînvins decât alta, 
sădeau câte odată în noi îngrijorări, altă dată 
ndoeli, de cele mai multe ori deziluzii. De în¬ 
dată ce uitam o clipă numai, trecutul, încrederea 
îşi făcea loc; iar acel miragiu al viitorului, care 
se sbătea în noi biruind, ne da putinţa să uităm 
şi să sperăm, pentru ca astăzi când speranţele 
noastre s*au împlinit după gândul nostru, să ne 
dăm seama că nu puteam face decât cum am 
făcut şi ceiace am făcut. 

s 

* 

Branul cu mormintele proaspete ale celor 
căzuţi în ajun, Făgăraşul cu victoria de la 
Olt, Barânykutul prima întâlnire cu coiful 
prusac şi ultima poartă spre Segliişoara ^i 
spre Mureş, greaua luptă dela Herman cu 
împrejurimile Braşovului în flăcări, câteva 
săptămâni de încordare victorioasă pe cres¬ 
tele CarpaţiloF. 



JL 

După aceia pe o noapte ploioasă de No- 
embrie, retragerea înfiorătoare din munţi, 
Cislăul, cu ostaşii alergând în toate -părţile, 
prin noroaiele până la genuehi; Pârscovul, 
unde retragerea ne-a fost tăiată şi de unde 
cu greu scăparăm, în fine Buzăul văzut la 
2 ore din noapte, tăeuţ, trist şi plin de trupe 
în retragere. Atâtea şi atâtea amintiri ale 
unor vremuri trăite apăreau şi dispăreau din 
minte, pentru a aprinde în primăvara anului 
1917 noi speranţe, cari se înfiripau în noi; 
pentru a-şi lua sborul peste zidul despărţi¬ 
tor de cei rupţi din trupul nostru, peste 
Dealul Mărăşti. 

& 

Urcând din satul Bâlca (jud v Putna) spre 
munţii Vrancei, când ajungi în valea Ză- 
brăuţului la Monăstirea Muşunoaeîor, ţi se 
pâre că soseaua pe care ai venit stârşeste 
aci 9 in tr-atât auat de înalte şi di păduro&se 
dealurile mărginaşe* 

Sgomotul tunului bubuind în apropiere îţi 
arată clar însă, că te găseşti foarte aproape 
■de front. SÎDgur numai acest fapt îţi dă cre¬ 
dinţa că trebue să dai peste un drum, care 
&ă te ducă spre Mărăşti. 

Treci apa Zăbrăuţului şi ca într’un tablou 
se deschide privirei perspectiva minunată a 
unei poteci cu încolâcituri de şearpe, deve¬ 
nită acum drumeag, singurul loc pe unde o 
mare parte din regiunea frontului poate co- 
* muriica cu interiorul ţărei. Urci cu greu cale 
de aproape o jumătate de oră, pentru a a* 
junge pe Dealul Mare, de unde ochiul vede 
vârful cel uscat de bombardament al Dea¬ 
lului Momâia, dealul Mărăşti purtând pe el 
natul cu acelaşi nume, precum şi întreaga 

v * i . ■ j 

nerie de coline până departe in apa Putnei. 

y 

" V 

i ■ „ 

Şease luni de trăit In mijlocul unor poeni 
desfătătoare, ori a unor păduri bătrâne, sunt 



tot atâtea luni, de viaţa de front ticnită, în 
mijlocul fagilor înalţi, drepţi şi cu creştetele 
sclipitoare şi a mesteacănilor cu tulpinele şi 
vârfurile lor argintii. 

Câteva săptămâni încă de iarnă şi iată că 
treptat, treptat soarele îşi revarsă razele lui 
din ce în ce mai calde. Pe ramurele uscate 
încep să apară primii muguri, în timp ce 
zăpada întârziată căzând de pe pomi, umple 
pădurea de un murmur plăcut; iar la lu¬ 
mina puternică a soaţei a- ^i.velişka tristă, 
.şi uniformă se transformă în culori vii şi 
proaspete. 

Observarea în deaproape a mişcărilor ina¬ 
micului, punerea lui în neputinţă de a şi a- 
dânci şanţurile, grija, pe deaîtă parte de a 
ne îmbunătăţii tranşeele noastre, scoaterea 
apei şi zăplzii din bordee, iată atâtea lu¬ 
cruri, cari-'ţi ocupă toată ziua pe front, fă- 

cându-te să uiţi par’că veştile negre dato¬ 
rite revoluţii ruseşti, întregul şir de nenorociri 
ia care fuseserăm părtaşi şi bolile, cari se¬ 
cerară mii de vieţi. Defensiva dela Mărăşti 
prelungindu-se câteva luni de zile, ostaşul 
scăpat astfel de mizeriile acelei îngrozitoare 
retrageri, cu nopţi nedormite, ne mâncare, 
noroaie şi oboseli chinuitoare, în sufletul său 
revenit în fire, ultima picătură de nădejde 
rămasă dealungul dezastrului, îşi face loc, 
creşte, se aprinde ca o flacără misterioasă, 
dentru ca în scurt timp numai, pe feţele 
trudite să poţi ceti cuvântul „răzbunare". 

Şi astfel către sfârşitul lunei Mai 1917 4 
un vânt dătător de speranţe bate pe front 
ducând cu el peste Dealul Mărăşti, dorinţa 
de a ne măsura din noa cu cutropitorii că- 
minurilor sfinte, cu acei duşmani cari voiau 
iacă din crimele şi nelegiuirile lor legea 
lumei. 

Pregătiri ne mai văzute până atunci, lu- 






crări noi cu scopuri determinate, instrucţiuni 
cari vorbeau dela sine, ne dau de lucru, fără 
a îndrăzni să dăm pe faţă bucuria noastră 
lăuntrică. 

Zi de zi renăşteam la o viaţă nouă; iar 
fiecare ostaş punea în desăvârşirea operii, 
ceva din vulcanul, ale cărui clocote, numai 
dacă nu voiai, nu le simţeai cum cresc. Şi 
nu se putea altfel, acum când soarele arză¬ 
tor al lui Iunie trezea în ostaşiul-ţăran, ima¬ 
gina holdelor aurii cutropite de vrăjmaş. In 
amurgurile încropite ale lui „Cireşar* când 
miinca înceta o clipă, apusurile purpurii cari 
scăldau Oituzul, se coborau adânc în sufle¬ 
tul ostaşilor, răscolindu-le toate simţirile, fă- 
cându-i să se gândească departe, departe 
spre alte locuri, aducătoare aminte de zilele 

- ' : i 1 

fără grije ale copilării, spre alte locuri cu 
apusuri de soare tot atât de frumoase. Erau 
lucruri cari căpătau o desluşire adâncă toc¬ 
mai fiindcă erau trăite* erau clipe — cum 

n’affl mărturisi-o, — pe cari nu Îs întâlni¬ 
sem timp de 11 luni de război. 


* 


«Ofensiva 1 ) trebuia să înceapă deadată pe în¬ 
treg frontul românesc, de la Galaţi şi până la 
nord de Tg. Ocna, adică în acelaş timp de ar¬ 
matele române şi de-cele ruse: 

Lovitura cea mare însă, trebuia să fie dată de 
către armata română, fiindcă pe forţele ruseşti 
nu se putea prea mult compta din cauza marei 
propagande a pacifiştilor. Planul general pare a 
fi fost următorul, dedus de modul cum au decurs 
operaţiile ^1) Un bombardament puternic pe în¬ 
tregul front moldovenesc. Acest bombardament 
trebuia să atingă violenţa cea .mai mare pe frontul 
celor două armate române; 

2) Armata ll-a română şă înceapă ofensiva în 
direcţia Mărăşti şi să înainteze până pe linia rî- 
uiui Putna în legătură cu aripa dreaptă a armatei 
IV-a ruse, care trebuia sâ atace în spre măgura 
Odobeştilor ("cota 1001); 3) La un interval de 

1) Colonel C. Găvănescui. Războiul nostru pentru În¬ 
tregirea neamului. Calendarul Regina Măria 1918 pg, 67. 

4--3 zile, după împrejurări, de Ia începerea a- 
cestui atac, să înceapă atacul şi Armata I-a ro¬ 
mână să treaca Şiretul şi rupând frontul inami¬ 
cului, să cadă în spatele trupelor inamice ce lup¬ 
tau pe Şiret şi pe Putna 
Aripa stângă a armatei Vl-a rusă, trebuia să 

sprijine de front, acest atac, tot aşa ca şi armata 

VI fosă de la stânga armatei I-a română." 
Armatei Il-a îi revenise deci cinstea, de a da 

semnalul luptei sfinte, iar Diviziei IlI-a i se dete 

însărcinarea de a ataca în direcţia Mărăştilor, în 

legătură la stânga cu aripa dreaptă a armatei 

IV-a rusă, care ataca vârful Momâia. 

Revenea diviziei IlI-a greutăţile începutului dar 

şi laurii victoriei. Spre Mărăşti se aţintesc toate 
privirile. Victoria era însă sigură, căci încrederea 
în ea era neclintită. Şi nu se putea altfel, când 
conducătorul armatei Il-a, marele General, era cu 
npi, era spectrul care-ţi poruncea să mori ori să 
învingi, EI care grăia astfel ostaşilor lui în preajma 
luptei: 

Dataşi ai armatei Il-a 

•După un şir lung de operaţiuni din cele mai 
obositoare şi lupte crâncene cu un duşman co¬ 
vârşitor, aţi izbutit către sfârşitullunei Decembrie 

prin bărbăţia voastră fără seamăn şi cu ajutorul 
valoroşilor aliaţi, să opriţi pe vrăjmaşi in faţa 
peziţiunilor pe cari vă găsiţi azi. 

Nici asprimea timpului de iarnă, nici grozăviile 
boalelor ce ne-au bântuit, nici lipsurile detot felul 
ce a-ţi îndurat, nici oboselile supra omeneşti la 
care a-ţi fost supuşi, nu v'au putut clinti de la 
datoria sfântă? de apărători ai ţârei în primejdie. 

Timp de 6 luni de zile, cu un curaj statornic 
şi cu o vrednicie care se ridică mai presus de 
orice laudă, nu numai că a-ţi ştiut să zădărniciţi 
toate opintirile disperate ale vrăjmaşului, făcînd 
zid adevărat voinicesc şi de netrecut din piep¬ 
turile voastre, dar a-ţi putut să vă şi refaceţi 
pregătindu-vâ pentru noi sforţări, şi astăzi sunteţi 
mai tari ca ori când. 

Ostaşi 

A sosit momentul mult aşteptat de toată suf¬ 
larea românească, de voi însă, cu bună seamă 
mai mult de cât ori cine să reluam lupta pentru 
a răsturna zăgazul uricios, din colo de care se 
aud gemetele părinţilor, fraţilor, copiilor noştriiY 
sub apăsarea vrăjmaşului hrăpăreţ. 

Nu uitaţi câ reluăm lupta pentru cea mai dreaptă 

şi mai sfântă cauză şi anume, pentru izgonirea 
cotropitorilor din căminele noastre, puneţi de a- 
ceia toată credinţa şi nădejdea voastră în Dum¬ 
nezeu, că izbânda va fi cu noi. 

In trecutul nostru nu odată ţărişoara noastră 
a fost potopită de duşmani, în totdeauna însă 
strămoşii noştrii au ştiut să-i aluîige şi să ne 

a 1 

păstreze până azi moşia neatârnată. Aceiaşi da¬ 
torie avem şi noi faţă cu urmaşii noştrii, am toată 

m 

nădejdea că armata 2-a nu va lipsi, de la o sfântă 
datorie şi va şti să se menfie ca şi până acum, 
prin valoarea ei dovedită, la înălţimea încrederii 
ce pune ţarajn ea“. 

Comandantul Armatei a H-a 

■r 

General Averesca 


* 


in partea de nord a Dealului Momâia, din Jo¬ 
cul unde Limpejoara îşi varsă apele şale în râul 
Susiţa se ridică dealul Mărăşti, având pe el sa¬ 
tul cu acelaşi nume- Prin poziţia lui dominantă, 
aşezat ca o cetate In vârf de deal, Mărăştii lasă 
spre apele Limpejoarei maluri prăpăstioase, cu 
4ât mai greu de urcat, cu cât erau brăzdate de 
şanţuri adânci şi de reţele de sârmă dispuse pe 

nenumărate rânduri; iar tunurile şi mitralierele 
cu care era înzestrat, făceau din Mărăşti, un ob¬ 
stacol de ne pătruns, un adevărat centru de re¬ 
zistentă. La nord de satul Mărăşti terenul mergea 
ridicâridu-se formând două înălţimi distincte, înăl¬ 


ţimea; (cota) 500 şi 536. Intre aceste două înăl¬ 
ţimi se hotărăşte atacul principal; iar ca trupe 
de atac fură destinate Regimentele 2 Vânători R. 
E. şi 4 Argeş, susţinute în deosebi de Regimen¬ 


tul 6 Artilerie. » 

. . j . ' •. . 

Preparativele în vederea acţiunei ofensive cresc 

*■ 

văzând cu ochii. 

Forţe noi de infanterie şi artilerie sunt în dram 
spre noile poziţii, iar cantităţi enorme de muni- 
ţiuni stau la îndemâna luptătorilor. 

Un plan de luptă înţelepţeşte alcătuit şi mi¬ 


nuţios stabilit clarifică locul şi fazele atacului. 

Planul de acţiune nu ne spunea însă nouă — 
celor he iniţiaţi în secretele zeilor, un lucru: 
începe rei .luptei. 

aceia săptămâna începutului de Iulie, e 
înfrigurării, dar şi 
de .8 Iulie 1917 fu o zi liniştită, 
înserate privesc satul Mărăşti la lumina ce¬ 
nuşie pe care o îmbracă târziu în amurg. Liniştea 



r r, 






2 

adâncă nu e întreruptă decât de vre-un pic-poc: 
duşman. Soarele se înfundă puţin câte puţin în 
spatele Munţilor Vrancei a căror coamă o însân¬ 
gerează şi astfel sub slabele lui raze întârziate 
prin împrejurimi, Mărăştii plutesc într’o tristeţe: 
de mormânt. . 

Pasările cerului, cari nu-şi pot găsi adăpostul 
lor în sat, se ridică cât mai sus în văzduh, tri- 
miţându-şi cântecul lor de regret satului golit de: 
locuitori. Tăcere peste tot. 

Nimeni nu rătăceşte pe uliţele pustii ale Mă- 
răştilor, casele lui nu sunt albite, ele nu presimt 
zilele de glorie, cari vor urma. Se înoptează. 

E linişte în sat şi clopotele bisericii nu pre¬ 
vestesc nimic din măreţia clipelor. 

Tăcere, tăcere...... 

* 

Faţă de calmul, care domni pe front în ziua 

r 

de 8 Iulie, nimeni nu se putea aştepta ca el să 
aducă chiar a doua zi furtuna, furtuna mult aş¬ 
teptată. Mişcările neobişnuite în chiar cursul nop- 
ţei precizară pentru ziua de Q Iulie ora 12 a. m. 
începutul bombardamentului de artilerie. Totuî 
era însă aşa de perfect pregătit, încât nu rămă¬ 
seseră de luat decât ultimele măsuri. 

Vremea trece ca gândul, iar voioşia cetită pe 
faţa oştaşilor, nu se poate traduce în vorbe. 

Când telefonul anunţă 12 ore mai puţin cinci 
, minute, se părea că nu mai aveam nimic de co¬ 
mun cu pământul de sub noi; iar când primele 
obuze ucigătoare, semnalul furtunei plecară dîn 
tunurile noastre, lacrimi de bucurie curgeau din 
ochii ostaşilor. 

Timp de 40 de ore — zi-şi noapte — peste 
150 guri de foc de diferite calibre, ţinură sub 
focul lor năpraznic dealul şi satul Mărăşti, făcând 
tot una cu pământul şanţurile germane frumos 
croite, adăposturile lor solid blindate, observa¬ 
toarele lor betonate. Nimic nu mai rămăsese din 
măreaţa cetate din ,ajun, fala, micul Verdun „care" 
nu va cădea" al generalului v. Gerok, coman¬ 
dantul forţelor duşmane. : 

Miilor de obuze româneşti, Germanii le trimit 
la început, dispreţul lor sub forma câtorva lo¬ 
vituri de tun, destul de rău trase. Vor fi zâmbit 
bravii apărători ai Mărăştilor când vor fi auzit 
fanfara românească cu sunete atât de stridente, 
vor fi avut cuvinte de compătimire, poate chiar 
de batjocură la adresa valachilor îndrăzneţi. 

In ai 32-lea ceas de bombardament când „glu- 

ma“ în loc să înceteze, creştea, duşmanul căruia: 
aprovizionările nu-i mai puteau sosi din cauza 
obuzelor noastre aruncate tocmai pe drumurile 

' _ . i ‘ ! 1 ' 

lor de aprovizionare, încercă o diversiune ata¬ 
când după o scurtă dar puternică preparare de 
artilerie cota 404 de pe Dealul Mărăştilor. Prin 
foc de arme şi foc de baraj, atacul inamic e uşor 
respins. Patrulele de infanterie trimise în recu¬ 
noaştere în după amiaza zilei de 10 Iulie, adu¬ 
când ştiri favorabile asupra spărturilor — bre- 
şilor — ca şi asupra distrugerilor complect ter¬ 
minate; trupele de atac cu însărcinări bine hotărâte,* 
Înaintează în noaptea de 10 spre 11 Iulie, pără¬ 
sind vechile poziţii de pe Dealul Drăgoteşfl, 
mergând până sub întăriturile vrăşmaşe. Luna, 


„doamna timpului senin", 


îşi * scălda măreţia în 


apele Susiţei şi Limpejoarei, îmbrăcând în lumina 
Mărăştii, în timp ce vedeniile mute înaintau spre 
locul atacului. 


Răcoarea nopţei de Iulie în Munţii Vrancei, 
pătrunde adânc, alungând somnul şi oboseala. 

In clipa luptei dintre întunerec şi lumină, bom- 


bardamentul de artilerie atinge o putere ne mai 
văzută, ne mai auzită. Cerul $e întuneca, pămân¬ 
tul se cutremură, limbi de flăcări se înalţă cât 

mai sus în văzduh, furtuna de foc, furtuna mân¬ 
tuirii Invălue dealul şi satul prăvălind talazurile' 
ei asupra capetelor vrăşmaşe. Goarna vestitoarea. 
atacului sună, voinicii prind armele, grenada ^şi 
baioneta lucrează, sângele curge şimae. 

Ostaşii noştrii cu piepturile deschise înaintează 
vitejia străbună a reînviat, trupele dau năvala u- 
nele asupra altora, ciocnirea e puternică dar scurtă,, 
gemetele, vaietele, scrâşnirile de dinţi’şi ţipetele 
de moarte fac repede loc uralelor de victorie. 
Dreptatea Dumnezeiască trecea pe pământ 

Zidul duşman se clatină, se îndoae, se frînge, 
se nărue. încă o clipă şi fuga devine singurul 
mijloc de scăpare. Steagul nostru se înfige pentru 
totdeauna în pământul ud de sânge. 

Mărăştii sunt ai noştrii! 

Cu ochii aţintiţi spre necunoscutul care ucide 
ostaşul român nu vede nici pe cel care cade în 
dreapta, nici pe cel care cade în stânga. înainte 
este mântuirea şi ca fermecat de nu ştiu ce pu¬ 
tere divină, nimic nu-1 mai poate opri în înain¬ 
tarea lut 

A doua serie de tranşee duşmane, urmează 
soarta celor dinţii şi după lupte victorioase tru- : 
pele Diviziei a IH-a ajung în câte-va zile pe înăl- 

ţitniie cari brăzdează Putna, iar în dreapta cea- 
îalte unităţi ale armatei Ii-a ajung departe în 
Munţii Vrancei. 

Pe măsura înaintării mii de prizonieri germani, 
un bogat material de infanterie şi de. artilerie şi 
nenumărate chesoane de muniţii cad în mâinile 
alor noştrii, iar un grup întiegde sate sunt scă¬ 
pate de sub stăpânirea străină. 

Bucuria sătenilor nu cunoaşte margini. 

Pentru aceşti mârtiri din Jimediata apropiere 
a frontului, ivirea trupelor române a fost o ade¬ 
vărată surprindere. „Nu mai există armată ro¬ 
mână» îi încredinţase în atâtea rânduri inamicul, 
iar pe front Inptă ruşi şi francezi! Iată de ce 
sosirea trupelor în sat era privită cu oare care 
nedumerire, când însă dulcele grai al ostaşului 

r ■ 

român se închega în vrn’un «bun găsit», din piep¬ 
turile, din cari până atunci nu ieşise de cât sds- 
pine, ies acum cuvintele «Ne-a venit şi puterea 
noastră».—«Bine aţi venit copii," în timp ce lac- 
fămi udau feţele trudite. 

«Am văzut noi că nu e lucru bun povestea 
im unchiaş din satul Scături. Mai^cu seamă noaptea 
cerul în sus spre Bacău era roşu de nu te puteai 
uita la el; iar sgomotul tunului nu te lăsa să 



pui geană pe geană. Mai ieri însă, când soarele 
nu se ridicase bine de asupra pe cer, ne pome¬ 
nirăm cu «Ghermanii» fugind, care de. care mai 
repede. Unii desculţ, alţii desbrăcaţi, aproape toţi 
cu capetele goale, alergau de nu-i mai ţineau 
picioarele, obosiţi, nemâncaţi de câte-va zi ie 
şi gâfâind din cauza căldurii. 

Veneau toţi spre Comandantul lor, care era 
chiar în sat. Acesta speriat, după ce le dete ceva 
de mâncare şi de băutură, îi îndemnă să por¬ 
nească din nou la luptă. 

Erau tocmai cu paharele de ţuică la gură, când 
ghiulele de ale D v. căzură drept ‘i mijlocul 
lor. Atâta le-a trebuit ca s*o ia din nou razna r 
fie-care unde apuca peste dealuri, peste văi, de 
data asta însă şi cu Comandantul lor în cap r 
care de frică fugi lăsîndu-şi tot bagajul în sat. 

Se ştie că aceiaşi soartă au avut-o şi ceilalţi 
Comandanţi ai apărătorilor „Mărăştilor*. 

Însuşi Geaeralul V. Gerok, Comandantul în¬ 
tregului sector, spun sătenii, că n’a putut scăpa 
decât fugind ş! într’un costum foarte sumar î 

înţelepciunea conducătorilor şi vitejia 
legendară a străbunilor reînviată în ostaşii 
români, fâc din lupta dela Mărăşti, unul 
din cele mai de seamă episoade ale epo¬ 
peii noastre naţionale. 

Lupta dela Mărăşti este cu adevărat o 
reînviere, o renaştere, după greutăţile prin 
care am trecut, după înfrângerile la cari 
am fost supuşi, după noianul de boli, cari 
s’au năpustit asupra noastră. 

Sa fii din nou gata de luptă, după că- 
te-va luni numai, de la dezastru, aceasta 
e reînvierea. 


Am renăscut din mijlocul plăhsetelor 
Întregului neam, din mijlocul miilor de mor¬ 
minte şi ca’n poveste odată cu venirea 
primăverii am redevenit mai tari şi mai 
dornici de luptă. 


încrederea în noi şi’n viitorul neamului 
nostru, dragostea de pământul strămoşesc 
şi dorul de cei rupţi din trupul ţărei, au 

to steasua care ne-a călăuzit spre victorie. 

Vitejia legendară a armatei române ca¬ 
pătă prin atacut din 11 Iulie 1917, încă 
una din consacrările, cari vor străbate vea¬ 
curile pentru a arăta posterităţii că n’am 
fost mai prejos de strămoşii noştrii. 

Nimic nu mai sta în calea vitejilor cu¬ 
ceritori ai Mărăştilor şi cu ochii îndreptaţi 


departe, departe spre locurile scumpe, 
care-i aşteptau ostaşii ’şi spuneau jn gând„ 
înainte cu Dumnezeu! Dar în năvala lor 


„câţi au rămas fără de glas?* 


* 


Căji dintre ostaşi nu şi-au găsit moartea. 
1n vijeliosul atac de la Mărăşti? Murea 
ostaşul român, dar murea cu surâsul pe 
buze şi cu sufletul împăcat că sacrificiul 
făcut nu va rămâne" fără roade. 

Şi astăzi când am cules rodul/ejmare: 
întrunirea tuturor romîniîor înlăuntrul ace- 

loraşi graniţe, se cade să păstrăm o caldă 
-amintire şi eroilor căzuţi în lupta de la 
Mărăşti. 

De aceia, o clipă numai să ne purtăm 
gândurile noastre prin şanţurile de la Mă¬ 
răşti, cari adoptesc atâţia viteji, fără de cari 
victoria nu putea fi. 

O clipă numai să ne îndreptăm gându¬ 
rile noastre către zecile de morminte, ale 
celor morţi departe de tot ce au iubit, 
către crucile răzleţe, singurile urme mar¬ 
tore ale sacrificiilor făcuie. „Nici o jertfă 
nu este asemînătoare aceleia pe care cei 
morţi în lupte, o aduc Patrii, [nici* (t glorie 
ori cât de mare ar fi, nu poate să-i răs¬ 
plătească şi nici o recunoştiinţă nu poate 
să-i învălue. 

Acei cari mor pentru Patrie n’ar trebui 
să fie socotiţi printre morţi, dânşii n'au 
nimic comun cu cei care îşi sfârşesc viaţa 
obosită întrHm pat, o viaţă totdeauna prea 

lungă şi adeseori nefolositoare. Moartea 
care în alte împrejurări nu este decât în¬ 
săşi groaza, neantul şi desnădejdea — pe 
câmpurile de luptă, în ciocnirile măreţe, 
este mai frumoasă decât lumina zilei şi 

răspândeşte mai multă via{ă decât dra¬ 
gostea. 

Nici o viaţă, oricât de strălucită ar fi, 
nu pre{ueşte ca tinereţea pe care dânşii 
ne-o dâruesc, înmormântând într’o clipă 
zilele atator ani plini de fermecătoare spe- 
ran{e. Lor le datorăm’ cea mai caldă amin¬ 
tire, toate amintirile noastre, pentrucă nu¬ 
mai prin dânşii noi vie{uim. Via{a lor sfă¬ 
râmată deodată, în noi —r de acum trebue 
să lumineze! 

Oricare ar fi credinfa şi Dumnezeul nos¬ 
tru, un singur gând trebue să ne călău¬ 
zească ; via{a şi moartea sânt nedespărţite, 
vii şi morţii nu sunt decât un şir de clipe 
ale aceleiaşi unice existent! nemuritoare l 

Dânşii nu sânt în pământ, îngropaţi în fun¬ 
dul mormintelor, ci se adăpostesc în sufle¬ 
tul nostru, îmbărbătându-ne. Dânşii trăesc 
In noi, precum noi murim în dânşii. Ei ne 
văd, ne aud fiecare gând — să veghem 
deci ca în fiecare clipă să fim demni şi 
^mândrii de ei. 1 ) 


SFIRSIT 


•) Amintirea de M. Maeterlinck. Trai. de Alex. T. Sta- 
matiad. «Viata nouă*, No. 1 — 10, pag. 105 — 106. 



(Camarazilor ofiţeri şi soldaţi ai (Re~ 
gimeniuîui 6 Cnrtilerie, ostaşi încercaţi 

în lupte grele — fără preget şi fără 

/ 

odihna — timp de < aproape 2 ani de 
Zile, în amintirea atât a vremurilor de 
restrişte cat şi a celor de glorie, în•» 
chin aceste rânduri. 




